
Proiect
PARLAMENTUL REPUBLICII MOLDOVA

L E G E A

fondurilor asigurării obligatorii

de asistenţă medicală pe anul 2010

Parlamentul adoptă prezenta lege organică.

Art.1. – Fondurile asigurării obligatorii de asistenţă medicală pe anul 2010 se aprobă:

la venituri    – în sumă de  3 375 668,7 mii lei;

la cheltuieli  – în sumă de  3 375 668,7 mii lei.

Art.2. – Sinteza veniturilor şi cheltuielilor fondurilor asigurării obligatorii de asistenţă medicală pe anul 2010 se prezintă în anexa nr.1.

Art.3. – Lista programelor şi subprogramelor raportate la fondurile  asigurării obligatorii  de asistenţă medicală prevăzute de legislaţie se prezintă în anexa nr.2.  
Art.4. – (1) Prima de asigurare obligatorie de asistenţă medicală calculată în mărime procentuală la salariu şi la alte recompense pentru categoriile de plătitori prevăzute de anexa nr.1 a Legii nr.1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală se stabileşte în mărime de 7,0 % (cîte 3,5% pentru fiecare categorie, inclusiv angajat şi angajator). 
(2) Prima de asigurare obligatorie de asistenţă medicală calculată în sumă fixă în valoare absolută pentru categoriile de plătitori prevăzute de Legea nr.1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală se stabileşte în mărime de 2 478 lei. 

(3) Persoanele fizice prevăzute la lit.a) pct.1 din anexa nr.2 la Legea nr.1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală, care achită prima de asigurare obligatorie de asistenţă medicală stabilită în sumă fixă în termen de 3 luni de la data intrării în vigoare a prezentei legi, beneficiază de o reducere în mărime de 75%.

(4) Persoanele fizice prevăzute la lit. b), c), d), e) pct.1 şi pct.3 din anexa nr.2 la Legea nr.1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală, care achită prima de asigurare obligatorie de asistenţă medicală stabilită în sumă fixă în termen de 3 luni de la data intrării în vigoare a prezentei legi, beneficiază de o reducere în mărime de 50%.
Art.5. – Penalitatea pentru neachitarea în termen a primelor de asigurare obligatorie de asistenţă medicală, percepută de la plătitori, se stabileşte în marime de 0,1% din suma datoriei pentru fiecare zi de întîrziere a plăţii şi se transferă pe conturile Companiei Naţionale de Asigurări în Medicină.

Art.6. – Mijloacele financiare care constituie depăşire a veniturilor asupra cheltuielilor fondurilor asigurării obligatorii de asistenţă medicală se utilizează în corespundere cu scopurile stabilite de legislaţie după rectificarea prezentei legi. 
Art.7. – În cazul apariţiei necesităţii redistribuirii mijloacelor financiare între tipuri de asistenţă medicală pe parcursul anului, acestea se efectuează o dată în semestru prin decizia Consiliului de administraţie a Companiei Naţionale de Asigurări în Medicină, fără modificarea prezentei legi, în limitele sumei ce nu va depăşi cota de 2% din suma anuală a fondului de bază. 

Art.8. – Instituţia financiară ce deserveşte conturile fondurilor asigurării obligatorii de asistenţă medicală achită dobîndă la soldurile conturilor în mărimea stabilită în contract, dar nu mai puţin decît rata medie ponderată a dobînzii pe sistemul bancar la depozitele cu acelaşi termen de păstrare, calculate din ratele medii disponibile pentru ultimele 3 luni. Această dobîndă se transferă lunar la conturile bancare ale Trezoreriei de Stat, ale Companiei Naţionale de Asigurări în Medicină şi agenţiilor ei teritoriale.

Art.9. – (1) Prin derogare de la Legea ocrotirii sănătăţii nr.411-XIII din 28 martie 1995 şi Legea nr.1585-XIII din 27 februarie 1998 cu privire la asigurarea obligatorie de asistenţă medicală, în cazul persoanelor neasigurate, cheltuielile de tratament al maladiilor social-condiţionate cu impact major asupra sănătăţii publice, cu diagnostic confirmat, vor fi acoperite din contul şi în limitele transferurilor de la bugetul de stat către fondurile asigurării obligatorii de asistenţă medicală pe anul 2010, care vor fi gestionate de către Compania Naţională de Asigurări în Medicină. 
(2) La categoria maladiilor social-condiţionate cu impact major asupra sănătăţii publice tratate în cadrul asistenţei specializate de ambulator se atribuie infecţia  HIV/SIDA, iar în condiţii de staţionar se includ: 

a) tuberculoza;

b) psihozele şi alte tulburări mentale şi de comportament în forme acute;

c) alcoolismul şi narcomania, în caz de urgenţă medicală;

d) afecţiunile oncologice şi hematologice maligne confirmate;

e) HIV/SIDA şi sifilisul;

f) maladiile infecţioase cu impact major asupra sănătăţii publice (SARS, holera, ciuma, antraxul, difteria, hepatita A acută, boala meningococică, febra tifoidă, febra hemoragică virală).
Art.10 – Anexele nr.1 şi nr.2 sînt parte integrantă din prezenta lege.
Art.11. ( Prezenta lege intră în vigoare la 1 ianuarie 2010.
Preşedintele Parlamentului

Anexa nr.1 

Sinteza veniturilor şi cheltuielilor fondurilor

asigurării obligatorii de asistenţă medicală
pe anul 2010

(mii lei)

	I. Venituri, total
	3 375 668,7

	         inclusiv:
	

	1. Primele de asigurare obligatorie de asistenţă medicală, în mărime procentuală, achitate de angajatori şi salariaţi 
	1 406 300,0

	2. Primele de asigurare obligatorie de asistenţă medicală în sumă fixă, achitate de persoanele fizice cu domiciliul în Republica Moldova
	42 768,7

	3. Alte venituri
	8 000,0

	4. Transferuri de la bugetul de stat 
	1 918 600,0

	
	

	II. Cheltuieli, total
	3 375 668,7

	         inclusiv:
	

	 1. Fondul pentru achitarea serviciilor medicale curente (fondul de bază)
	3 238 198,6

	 2. Fondul de rezervă al asigurării obligatorii de asistenţă medicală
	67 513,4

	 3. Fondul măsurilor de profilaxie (de prevenire a riscurilor de asigurare)
	33 756,7

	 4. Cheltuieli administrative 
	36 200,0




Anexa nr.2 

LISTA
programelor şi subprogramelor raportate la fondurile asigurării
obligatorii de asistenţă medicală prevăzute de legislaţie
(mii lei)
	Fondul / programul / subprogramul
	Scopul fondului/programului
	Costul

	 I. Fondul pentru achitarea serviciilor medicale curente (fondul de bază), total
	Finanţarea serviciilor prevăzute de Programul unic 
	3 238 198,6 

	Programul „Servicii medicale individuale”
	Asigurarea echităţii în distribuirea şi utilizarea serviciilor medicale 
	

	subprogramele:
	
	

	1. Asistenţă medicală urgentă prespitalicească
	
	290 044,0

	2. Asistenţă medicală primară
	
	 1 006 535,2

	Inclusiv medicamente compensate
	
	112 000,0

	3. Asistenţă medicală specializată de ambulator
	
	 239 596,1

	Inclusiv asistenţa stomatologică
	
	32 000,0

	4. Asistenţă medicală spitalicească
	
	1 623 775,8

	5. Servicii medicale de înaltă performanţă
	
	75 036,7

	6. Îngrijiri medicale la domiciliu
	
	3 210,8

	 II. Fondul de rezervă, total 
	Asigurarea echilibrului financiar necesar pentru accesul populaţiei la serviciile medicale de bază
	67 513,4

	 subprogramele:
	
	

	1.Acoperirea cheltuielilor suplimentare necesare pentru acordarea serviciilor medicale persoanelor asigurate în condiţiile prevăzute de legislaţie
	
	34 025,0

	2.Acoperirea cheltuielilor de acordare a asistenţei medicale persoanelor neasigurate în volumul prevăzut de legislaţie
	
	33 488,4

	 III. Fondul măsurilor de profilaxie, total 
	Finanţarea activităţilor de profilaxie şi de reducere a riscurilor de îmbolnăvire
	33 756,7

	 Programul „Intervenţii prioritare în sănătatea publică”
	Îmbunătăţirea sănătăţii publice

	

	  subprogramele:
	
	

	1 Promovarea modului sănătos de viaţă
	
	3 000,0

	2. Realizarea măsurilor de reducere a riscurilor de îmbolnăvire şi efectuarea screeningului privind unele maladii importante pentru societate
	
	30 756,7

	 IV. Administrarea fondurilor asigurării obligatorii de asistenţă medicală
	Fortificarea capacităţilor Companiei Naţionale de Asigurări în Medicină  în administrarea  fondurilor asigurării obligatorii de asistenţă medicală
	36 200,0




NOTĂ INFORMATIVĂ

la proiectul Legii fondurilor asigurării obligatorii 

de asistenţă medicală pe anul 2010

Proiectul Legii fondurilor asigurării obligatorii de asistenţă  medicală pe anul 2010 este elaborat în baza: 

Legii “Cu privire la asigurarea obligatorie de asistenţă medicală” nr.1585-XIII din 27 februarie 1998 cu modificările şi completările ulterioare;

Legii “Cu privire la mărimea, modul şi termenele de achitare a primelor de asigurare obligatorie de asistenţă medicală” nr.1593-XV din 26 decembrie 2002 cu modificările şi completările ulterioare;

Legii nr. 295-XVI din 21 decembrie 2007 pentru aprobarea Strategiei Naţionale de Dezvoltare pe anii 2008-2017 şi Planului de acţiuni privind implementarea acesteia în conformitate cu Hotărîrea Guvernului nr. 191 din 25 februarie 2008;

Regulamentului cu privire la modul de constituire şi administrare a fondurilor asigurării obligatorii de asistenţă medicală, aprobat prin Hotărîrea Guvernului nr.594 din 14.05.02, cu modificările şi completările ulterioare;

Proiectul Hotărîrii Guvernului „Cu privire la Cadrul de cheltuieli pe termen mediu pe anii 2010-2012”.

Prognoza actualizată a indicatorilor macroeconomici pentru anii 2010-2013.

De asemenea, la elaborarea proiectului s-a ţinut cont de obiectivele de guvernare, stabilite în Programul de activitate a Guvernului „Integrarea Europeană: Libertate; Democraţie, Bunăstare” 2009/2013, care în capitolul sănătatea populaţiei stabileşte ca prioritate asigurarea accesului tuturor cetăţenilor Republicii Moldova la serviciile medicale şi farmaceutice de calitate.

Proiectul de lege este constituit din 11 articole şi 2 anexe.

Sinteza veniturilor şi cheltuielilor fondurilor asigurării obligatorii de asistenţă medicală pe anul 2010 se prezintă în anexa nr.1, iar Lista programelor şi subprogramelor raportate la fondurile asigurării obligatorii de asistenţă medicală se prezintă în anexa nr.2 la proiectul de lege.

 Veniturile şi cheltuielile în cadrul fondurilor asigurării obligatorii de asistenţă medicală pe anul 2010 se stabilesc astfel: 

venituri      –  3 375 668,7 mii lei 
cheltuieli  – 3 375 668,7 mii lei, sau cu 95 821,8 mii lei (2,8%) mai puţin comparativ cu  nivelul aprobat pentru anul 2009.

Micşorarea venitului în fondurile asigurării obligatorii de asistenţă medicală în anul 2010 este determinată de nivelul salariului nominal mediu lunar şi mărimea fondului de remunerare a muncii.

Conform indicatorilor macroeconomici prognozaţi pentru anii 2010-2013, fondul de remunerare a muncii este estimat la suma de 20.5 miliarde lei.  În  anexa nr. 3 la Legea cu privire la mărimea, modul şi termenele de achitare a primelor de asigurare obligatorie de asistenţă medicală nr. 1593-XV din 26.12.2002 sînt prevăzute plăţile la care nu se calculează primele în mărime procentuală. Ţinind cont de aceste prevederi, din baza de calcul a primelor de asigurare a obligatorie de asistenţă medicală în mărime procentuală din fondul de remunerare a muncii prognozat pentru anul 2010 au fost excluse sumele respective, estimate la cca. 2, 0%.

Astfel, pentru anul 2010 cuantumul primelor de asigurare obligatorie de asistenţă medicală, calculate în formă procentuală, în mărime de 7,0 % şi achitate căte 3,5 % de fiecare  categorie de plătitori prevăzută de anexa nr.1 a Legii nr.1593-XV din 26 decembrie 2002, va fi în sumă de 1 406 300,0 mii lei  [20 090,0 mil. lei (fondul de remunerare a muncii din care se calculează primele de asigurare medicală, prognozat) x 7,0 %]. În lista categoriilor respective sunt incluşi angajatorii, angajaţii,  unităţile, indiferent de tipul de proprietate şi forma juridică de organizare, persoanele fizice, notarii privaţi şi avocaţii care plătesc persoanelor fizice ori în folosul lor alte recompense, persoanele fizice care primesc alte recompense.

Prima de asigurare obligatorie de asistenţă medicală în sumă fixă pentru anul 2010 calculată prin aplicarea primei de asigurare în formă de contribuţie procentuală la salariul mediu anual, prognozat pentru anul respectiv, în baza indicatorilor macroeconomici va constitui 2 478,0 lei [2 950,0 lei (salariul nominal mediu lunar) x 12 x 7,0 %)].  

În anul 2010 se aplică o reducere cu 50% a primei calculate în sumă fixă pentru fondatorii de întreprinderi individuale; persoanele fizice care, pe bază de contract iau în arendă sau folosinţă terenuri agricole; titularii de patentă de întreprinzător; persoanele fizice care dau în arendă unităţi de transport, încăperi, utilaje şi alte bunuri materiale, cu excepţia terenurilor agricole; alte persoane fizice neangajate, cu domiciliul în Republica Moldova, care nu fac parte din nici una din categoriile enumerate în anexa nr.2 al Legii nr.1593-XV din 26 decembrie 2002 cu privire la mărimea, modul şi termenele de achitare a primelor de asigurare obligatorie de asistenţă medicală şi nu sînt asigurate de Guvern, conform art.4 alin.(4) din Legea nr.1585-XIII din 27 februarie 1998 cu privire la asigurarea obligatorie de asistenţă medicală, în cazul procurării de aceştia a poliţelor de asigurare obligatorie de asistenţă medicală în termen de 3 luni de la data întrării în vigoare a legii respective.

Proprietarii de terenuri agricole, indiferent de faptul dacă au dat sau nu aceste terenuri în arendă sau folosinţă pe bază de contract vor beneficia de o reducere de 75% a primei de asigurare respective, ca o măsură de protecţie financiară a acestei categorii.

Calcularea încasărilor primelor de asigurare obligatorie de asistenţă medicală de la persoanele fizice este efectuată în baza analizei numărului de persoane în cauză, care au procurat poliţe pe parcursul ultimilor ani (22,4 mii persoane în anul 2006; 20,1 mii în anul 2007; 35,3 mii în anul 2008; 26,2 mii persoane – datele aşteptate pentru anul 2009).

Pentru anul 2010 în sistemul asigurării obligatorii de asistenţă medicală se preconizează de a include 32 875 persoane fizice cu domiciliul permanent în Republica Moldova, care au obligaţia de a achita prima de asigurare în mod individual, dintre care circa 10% vor beneficia de reducere cu 75 % a costul poliţei de asigurare, iar 80% - de o reducere de 50%,  în perioada de trei luni din data intrării în vigoare a Legii fondurilor asigurării obligatorii de asistenţă medicală.

În aşa mod, primele de asigurare obligatorie de asistenţă medicală achitate de persoanele fizice în sumă fixă sînt calculate în sumă de  42 768,7 mii lei [(2 478,0 lei (mărimea primei) x 0,25 (coeficient de ajustare a mărimii primei) x 32 875 (persoane asigurate)  x 0,1 (cota a proprietarilor de terenuri agricole din categoria respectivă de contribuabili)  + (2 478,0 lei  x 0,5 x 32 875 (persoane asigurate)  x 0,8 + 2 478,0 lei x 32 875 x 0,1)].

Un alt parametru macroeconomic important este calcularea transferurilor din bugetul de stat în fondurile asigurării obligatorii de asistenţă medicală, care sînt prevăzute prin proiectul legii bugetului de stat pe anul 2010. Potrivit art. 9 din Legea nr.1593-XV din 26 decembrie 2002 „Cu privire la mărimea, modul şi termenele de achitare  a primelor de asigurare obligatorie de asistenţă medicală”, cu modificările ulterioare, suma transferurilor din bugetul de stat în fondurile asigurării obligatorii de asistenţă medicală pentru asigurarea categoriilor de persoane neangajate, prevăzute la art. 4 alin.(4) din Legea cu privire la asigurarea obligatorie de asistenţă medicală nr.1585-XIII din 27.02.98 (pentru care Guvernul are calitatea de asigurat) se stabileşte anual prin legea bugetului de stat, reprezentînd o cotă procentuală din totalul cheltuielilor de bază aprobate ale bugetului de stat, cu excepţia cheltuielilor efectuate din veniturile cu destinaţie specială prevăzute în legislaţie, nu mai mică de cît 12,1%. Astfel, transferurile din bugetul de stat în fondurile asigurării obligatorii de asistenţă medicală prin proiectul bugetului de stat pe anul 2010 sînt prevăzute  în sumă de 1 918 600,0 mii lei.

Este semnificativ că comparativ cu anul 2005 numărul de persoane asigurate din contul statului s-a majorat cu circa 115,0 mii, iar numărul persoanelor asigurate angajate s-a micşorat cu 76,5  mii. Cota persoanelor asigurate în populaţia totală constituie 71,8%, sau practic se păstrează la nivelul anului 2005. 

De asemenea, în conformitate cu prevederile legislaţiei în vigoare, Compania Naţională de Asigurări în Medicină pe lîngă veniturile încasate sub formă de prime de asigurare obligatorie de asistenţă medicală planifică de a acumula şi alte venituri, inclusiv amenzi şi sancţiuni, dobînzi aferente soldurilor mijloacelor băneşti în sumă de 8 000,0 mii lei, reieşind din tendinţele acumulării pe primul semestru al anului 2009. 

Conform pct. 9 al Regulamentului cu privire la modul de constituire şi administrare a fondurilor asigurării obligatorii de asistenţă medicală, aprobat prin Hotărîrea Guvernului nr.594 din 14.05.2002, veniturile încasate în contul Companiei Naţionale de Asigurări în Medicină se repartizează în fondurile asigurării obligatorii de asistenţă medicală în baza normativelor stabilite: - fondul de bază – nu mai puţin de 94%; - fondul de rezervă – 2%; - fondul măsurilor de profilaxie – 2%; - pentru acoperirea cheltuielilor administrative – pînă la 2%.   Ţinînd cont de prevederile Planului de stabilizare şi relansare economică a Republicii Moldova pe anii 2009-2011 în legătură cu criza financiară mondială, pentru anul 2010 se propune diminuarea pînă la un 1 % a fondului de profilaxie şi menţinerea cheltuielilor administrative la nivelul anului 2009, cu realocarea mijloacelor respective în fondul de bază, acesta ajungînd la cota de – 95,9%.

 În acelaşi timp, pentru a răspunde adecvat şi prompt unor situaţii înregistrate în sistemul de sănătate pe parcursul anului 2010, ca urmare a erupţiei unor îmbolnăviri şi a cererii populaţiei în servicii medicale ce pot depăşi parametrii financiari planificaţi,    Compania Naţională de Asigurări în Medicină prin decizia Consiliului de administraţie va avea posibilitatea de  a redistribuiri o dată în semestru mijloacele financiare între tipuri de asistenţă medicală fără modificarea prezentei legi, în limitele sumei ce nu va depăşi cota de 2% din suma anuală a fondului de bază. Ulterior, aceste modificări vor fi reflectate în lege împreună cu alte rectificări efectuate în ordinea stabilită de legislaţie, concomitent cu modificarea legii bugetului de stat şi al asigurărilor sociale.

Pentru anul 2010, în fondul de bază se planifică de a fi acumulate şi utilizate 3 238 198,6 mii lei sau cu 56 832,3 mii lei (1,7%) mai puţin comparativ cu nivelul aprobat pentru anul 2009 şi care vor fi utilizate pentru acoperirea cheltuielilor necesare realizării Programului unic.

La planificarea volumului de servicii medicale pentru anul 2010, care urmează să fie acordate persoanelor asigurate în conformitate cu prevederile Programului unic a fost luat în calcul numărul populaţiei prezentă conform datelor Biroului Naţional de Statistică, la situaţia 01.01.09. De asemenea, s-a ţinut cont de ponderea reală a diferitor tipuri de asistenţă medicală în teritoriile administrative şi la diverse etape de acordare a serviciilor medicale, de fluxul real al pacienţilor şi de realizarea treptată a echităţii în distribuirea surselor financiare. Ca urmare, repartizarea mijloacelor acestui fond pe tipuri de asistenţă medicală s-a efectuat diferenţiat, în conformitate cu programele şi subprogramele stabilite, în contextul priorităţilor şi angajamentelor sistemului de sănătate şi măsurilor anti-criză, orientate de a asigura protecţia financiară şi accesul populaţiei la serviciile medicale esenţiale. Aceste măsuri includ asigurarea accesului întregii populaţiei la   asistenţa urgentă prespitalicească şi asistenţa medicală primară, prin realocarea mijloacelor financiare acumulate în fondul AOAM din contul transferurilor din bugetul de stat concomitent cu optimizarea conţinutului Programului unic; acordarea subvenţiilor din contul bugetului de stat persoanelor vulnerabile din punct de vedere economic-financiar pentru acoperirea costului poliţelor de AOAM; extinderea listei medicamentelor parţial şi/sau integral compensate din fondul AOAM prin includerea medicamentelor esenţiale şi generice cu substituirea concomitentă a celor costisitoare.  

Cheltuielile pentru medicamente compensate se planifică a fi majorate în anul 2010 cu 40 % prin includerea atît a preparatelor folosite în tratamentul în condiţii de ambulator, staţionar de zi sau la domiciliu, cît şi din contul remediilor medicamentoase tabletate folosite în cadrul tratamentului unor maladii importante din punct de vedere a impactului asupra sănătăţii publice.

Pentru sporirea utilizării eficiente a mijloacelor alocate spitalelor, în anul 2010 achitarea serviciilor medicale în cadrul asistenţei medicale spitaliceşti va continua pe principiul de “caz tratat” pe profiluri de specialitate, diferenţiate pentru spitalele raionale, municipale şi republicane şi care va include unele profiluri noi de maladii şi patologii asociate. De asemenea, se va începe implementarea treptată a  co-plăţilor în spitalele municipale şi de nivel terţiar, concomitent cu dreptul de alegere libera a acestora de către pacient, în vederea ameliorării subfinanţării şi descurajării solicitărilor excesive la servicii spitaliceşti.

Astfel, pentru:

a) asistenţa medicală urgentă la etapa prespitalicească s-a alocat suma de 290 044,0 mii lei (pondere de 9 % în fondul de bază), cu o diminuare faţă de volumul planificat în 2009 cu 4 000,0 mii lei sau 1,4%;

b)  asistenţa medicală primară s-a alocat suma de 1 006 535,2 mii lei (pondere de 31,1% în fondul de bază), inclusiv pentru medicamente compensate – 112 000,0 mii lei, cu o uşoară majorare a sumei respective faţă de 2009 cu 17 417,1 mii lei sau 1,8%;

c)  asistenţa medicală specializată de ambulator s-a alocat suma de 239 596,1 mii lei (pondere de 7,4% în fondul de bază), inclusiv pentru asistenţa stomatologică – 32 000,0 mii lei, cu o diminuare a sumei totale faţă de anul 2009 cu 4 056,2 mii lei sau 1,7%;

d)  asistenţa medicală spitalicească s-a alocat s uma de 1 623 775,8 mii lei (pondere de 50,1% în fondul de bază), cu o micşorare faţă de anul 2009 de 63 278,3 mii lei sau cu 3,8% faţă de nivelului aprobat pentru anul 2009;

e)  servicii medicale de înaltă performanţă s-a alocat suma de 75 036,7 mii lei (pondere de 2,3% în fondul de bază), cu o diminuare faţă de anul 2009 cu 2 533,0 mii lei sau 3,3%;

f) îngrijiri medicale la domiciliu s-a alocat suma de 3 210,8 mii lei (pondere de 0,1% în fondul de bază), cu o diminuare faţă de anul 2009 cu 381,8 mii lei sau 0,6%. 

Pentru anul 2010, în fondul de rezervă al asigurării obligatorii de asistenţă medicală, în corespundere cu cota de 2 % din totalul mijloacelor acumulate în contul unic al Companiei Naţionale de Asigurări în Medicină, stabilită de legislaţie, este planificată acumularea sumei de 67 513,4 mii lei, cu o micşorare de  2,8 % sau cu 1 916,4  mii lei faţă de nivelului aprobat pentru anul 2009. Mijloacele acestui fond vor fi utilizate pentru acoperirea cheltuielilor suplimentare legate de acordarea serviciilor medicale persoanelor încadrate în schema asigurării obligatorii de asistenţă medicală în condiţiile prevăzute de legislaţie.

Concomitent, în anul 2010 va fi eficientizată utilizarea mijloacelor acumulate în fondul de profilaxie, planificate în volum de 1% din totalul fondurilor asigurării obligatorii de asistenţă medicală, ceea ce reprezintă suma de 33 756,7 mii lei. Mijloacele respective urmează a fi utilizate pentru acoperirea cheltuielilor legate preponderent de reducerea riscului de îmbolnăvire a persoanelor asigurate; informarea populaţiei în vederea promovării unui mod sănătos de viaţă; prevenirea şi reducerea stărilor epidemiologice la nivel naţional; alte activităţi de profilaxie şi prevenire a riscurilor de îmbolnăvire acceptate pentru finanţare de către Consiliul de administraţie al CNAM.

În anul 2010, Ministerul Sănătăţii va încuraja IMSP să înainteze proiecte bine argumentate, orientate spre activităţi de profilaxie, care similar experienţei din alte ţări va permite valorificarea mijloacelor fondului respectiv mult mai eficient şi mai aproape de destinaţia acestuia: prevenirea riscului de îmbolnăvire şi diminuarea factorilor de risc a morbidităţii ce provoacă ratele cele mai mari de mortalitate (bolile cardio-vasculare, maladii oncologice, etc.) 
 Pentru anul 2010 pentru cheltuielile administrative în cadrul sistemului asigurării obligatorii de asistenţă medicală sînt planificate de a fi acumulate şi utilizate 36 200,0 mii lei, ceea ce reprezintă cota anului 2009 (1,1%), cu 0,9% mai puţin decît cota prevăzută de legislaţie, diferenţa fiind alocată în fondul de bază, al cărui mijloace sunt utilizate la acoperirea cheltuielilor directe legate de prestarea serviciilor medicale. Mijloacele financiare destinate acoperirii cheltuielilor administrative urmează a fi folosite pentru asigurarea gestionării adecvate a sistemului asigurării obligatorii de asistenţă medicală, orientat spre extinderea acoperirii populaţiei cu acest mecanism de protecţie financiară, pe de o parte, şi spre eficientizarea utilizării de către prestatori a resurselor alocate şi îmbunătăţirea calităţii servicii medicale. În anul 2010 se preconizează fortificarea supravegherii acestor procese prin dezvoltarea şi punerea în aplicare a sistemului informaţional integrat, ceea ce va permite o îmbunătăţire şi a activităţii Companiei Naţionale de Asigurări în Medicină şi a Agenţiilor ei teritoriale.

Proiectul de lege mai include şi articolul care stabileşte mecanismul de finanţare a tratamentului maladiilor social-condiţionate cu impact major asupra sănătăţii publice în cazul persoanelor neasigurate, din contul şi în limitele mijloacelor prevăzute în acest scop de Legea bugetului de stat pe anul 2010, acestea fiind gestionate de către Compania Naţională de Asigurări în Medicină. Mecanismul respectiv poartă un caracter temporar, pînă la ajustarea cadrului legal existent şi de aceea este inclus în proiectul de lege prin derogare de la Legea ocrotirii sănătăţii nr.411-XIII din 28 martie 1995 şi Legea nr.1585-XIII din 27 februarie 1998 cu privire la asigurarea obligatorie de asistenţă medicală. 

La categoria maladiilor social-condiţionate cu impact major asupra sănătăţii publice tratate în cadrul asistenţei specializate de ambulator se atribuie infecţia  HIV/SIDA, iar în condiţii de staţionar se includ: 

a) tuberculoza;

b) psihozele şi alte tulburări mentale şi de comportament în forme acute;

c) alcoolismul şi narcomania, în caz de urgenţă medicală;

d) afecţiunile oncologice şi hematologice maligne confirmate;

e) HIV/SIDA şi sifilisul;

f) maladiile infecţioase cu impact major asupra sănătăţii publice (SARS, holera, ciuma, antraxul, difteria, hepatita A acută, boala meningococică, febra tifoidă, febra hemoragică virală).

Astfel, acumularea şi utilizarea mijloacelor financiare, distribuite în fondurile asigurării obligatorii de asistenţă medicală în baza principiilor menţionate şi în conformitate cu Politica Naţională de Sănătate şi Strategia de dezvoltare a sistemului de sănătate în perioada 2008-2017  va permite de a răspunde mult mai adecvat la necesităţile persoanelor asigurate ce se vor adresa după servicii medicale în calitate de pacienţi.

 Ministru                                                        Vladimir HOTINEANU

